Document ID: /roh_data/filtered/swiss_laws_in_ROHinterleaved.jsonl.gz/34165

This text was translated from EN into Rumantsch Grischun.

The funding bodies shall decide in individual cases whether they wish to make the granting of federal funding contingent on requirements regarding the use of research findings under Article 27 paragraphs 1 and 2 RIPA. Should the funding bodies decide to follow paragraph 1, the following rules shall apply:a. Researchers who, in the course of their federally-funded duties, make discoveries that are relevant to intellectual property law must inform the employer higher education research centre.b. Researchers and their employer higher education research centre shall take measures to protect the intellectual property rights on findings and not to compromise them through premature publication or in any other wayc. Should the employer higher education research centre apply intellectual property rights to research findings, it shall pay appropriate remuneration to the researcher under the principles of Article 332 paragraph 4 of the Code of Obligations. Special legislative provisions are reserved.d. After receiving information from the researchers, should the employer higher education research centre take no measures for the application of intellectual property rights to research findings within the agreed timeframe, the researchers may request the reassignment of the intellectual property rights.e. Should research results relevant to intellectual property rights be obtained by a higher education research centre in the exercise of its duties, whether they are federally-funded or funded by a third party, the higher education research centre shall contribute at least the same proportion as that covered by federal funding to the overall costs of the research project concerned out of the income from the utilisation of the intellectual property rights. Article 41 is reserved. Should an employer higher education research centre or non-commercial research centre outside the higher education sector not comply with the measures for the promotion of the utilisation of research findings on which its funding is contingent, the funding bodies may reduce the promised contributions or demand the repayment of contributions already made. SR 220

Ils organs da promoziun decidan da cas a cas, sch’els vulan cumbinar la concessiun da meds finanzials federals cun cundiziuns davart l’utilisaziun dals resultats da perscrutaziun en il senn da l’artitgel 27 alineas 1 e 2 LPPI. Sch’ils organs da perscrutaziun decidan en il senn da l’alinea 1, vegnan applitgadas las suandantas reglas:a. ils perscrutaders che obtegnan, exequind lur activitads finanziadas cun meds finanzials federals, resultats relevants dal puntg da vista dal dretg dals bains immaterials ston infurmar l’institut patrun da la perscrutaziun en scolas autas;b. ils perscrutaders e lur instituts patruns da la perscrutaziun en scolas autas s’obligheschan da na betg pregiuditgar la protecziun da la proprietad intellectuala vi dals resultats da perscrutaziun tras publicaziuns anticipadas u en in’autra moda;c. sche l’institut patrun da la perscrutaziun en scolas autas utilisescha ils dretgs dals bains immaterials vi dals resultats da perscrutaziun, paja el ina indemnisaziun adequata als perscrutaders tenor ils princips da l’artitgel 332 alinea 4 dal Dretg d’obligaziuns. Resalvadas restan las disposiziuns da dretg spezial;d. sche l’institut patrun da la perscrutaziun en scolas autas na prenda betg mesiras per promover l’utilisaziun dals dretgs dals bains immaterials vi dals resultats da perscrutaziun entaifer in temp che sto vegnir fixà cas per cas suenter che l’infurmaziun è vegnida fatga tras ils perscrutaders, pon quels pretender la retrocessiun da quests dretgs;e. sch’i vegnan obtegnids, en in institut da la perscrutaziun en scolas autas, exequind in’activitad ch’è vegnida finanziada cun meds finanzials federals sco er cun meds finanzials da terzas persunas, resultats da perscrutaziun ch’èn relevants or dal puntg da vista dal dretg dals bains immaterials, è l’institut da la perscrutaziun en scolas autas participà al gudogn ch’è vegnì realisà utilisond ils dretgs dals bains immaterials almain en la proporziun dals meds finanzials federals cun ils custs totals dal project da perscrutaziun respectiv. L’artitgel 41 resta resalvà. Sch’in institut patrun da la perscrutaziun en scolas autas u in institut da perscrutaziun betg commerzial situà ordaifer il sectur da las scolas autas n’ademplescha betg las obligaziuns ch’èn liadas a la concessiun da meds finanzials federals per l’utilisaziun dals resultats da perscrutaziun, pon ils organs da promoziun reducir las contribuziuns garantidas u pretender enavos las contribuziuns gia pajadas. SR 220